Bira Dewaya Gezî Kantonanê Bern û Baselî yê Swîsre de ameye protestokerdene.
Bern de serkêşîya SYKPyî de bi pankartanê sey 'Faşîst Erdogan', 'NATO fînanse keno, Erdogan bomba keno' bire ameye şermezarkerdene. Hemserekê SYKPyî Tuncay Yilmazî çalakîye de qisey kerd û da zanayene ke bi bahaneya Gezî cezayê giranî dîyayî şorişgêranê Tirkîya û Başûr de zî operasyono leşkerî yeno kerdene. Yilmazî îfade kerd ke Erdoganî bi nê hawayî startê weçînayîşî dayo.
Çalakîya Baselî de zî vilawekî ameyî vilakerdene û eşkerayîye ameye dayene çapemenîye. Eşkerayîye de ame vatene ke hêzê demokrasî yê Tirkîya û Kurdîstanî kayanê Erdogan û Îtîfaqê Cumhurî ra hayîdar ê û ê do xoverdayîşê xo rê dewam bikerê.
